
GOBIERNO DI ARUBA 





Minister EVELYN WEvER-CROES | 


PROME MINISTER DI ARUBA i 


MINISTER LAMPE A RICIBI E BUKI ‘DANKI 
NA DJE’ CU TA CONTENE E HISTORIA BREVE 
DI STATUS APARTE 


Minister di Enseñansa, sr. Armando Lampe a ricibi for di Prome 








Minister Evelyn Wever-Croes, e buki 'Danki na Dje’ cu a wordo 
imprimi pa reparti na scolnan en conexion cu Dia di Betico. E 


buki ta contene e Historia Breve di Status Aparte. 


Na luna di februari di aña pasa, comision “Ken ta Betico” a 
wordo institui formalmente cu miembronan Manolo Giel y 
Guisette Croes. E comision lo percura pa graba e historia di 
Betico y e historia di nos Status Aparte como tambe historia 
di nos simbolonanan nacional. E estudio lo no limita su mes 
na e bida di Betico so, sino lo inclui tambe tur esfuersonan cu 
a wordo haci prome cu nos a logra nos Status Aparte. Den e 
trabou aki, lo traha hunto y lo entrevista e personanan cu a 


hiba e lucha hunto cu Betico, entre otro sr. Nel Oduber. 


Ta importante pa nos realisa kico ta e berdadero historia tras di 
esaki y traspasa e historia real di bida di Betico, su logronan y 
su lucha pa nos futuro generacionnan. Pa garantisa esaki, nos 
Gobierno ta comprometi pa graba e historia aki, y inclui esaki 
den curiculo na scolnan, cu e meta pa preserva y inspira nos 


comunidad. Pa asina no tin discusion riba e parti importante 





aki di nos historia. E memoria di Betico Croes y su logronan pa 
nos himno y bandera mester ta eleva riba tur partido politico, 
riba tur gobierno. Esaki ta partimonio nacional, y nos mester 


preserv'e. 

Prome Minister Evelyn Wever-Croes: 
Durante siman di celebracion di Dia di Betico Prome Minister ta 
bishita diferente scol 


MUCHANAN DI ST. ROSA COLLEGE NA 
ORANJESTAD A BRINDA PROME MINISTER 
UN BUNITA BON BINI 


St.Rosa College na Oranjestad ta e scol na unda cu Prome 
Minister Evelyn Wever-Croes a haya su prome añanan di 
enseñasa escolar. Pa e motibo aki tambe diahuebs mainta, 
muchanan y docentenan di St.Rosa College a prepara un 
bunita bon bini na e mandatario principal di nos pais. 


Prome Minister a wordo ricibi pa caranan alegre di tur mucha 
y un entusiasmo cu a wordo sinti di biaha na su yegada. Casi 
200 alumno tawata para riba speelplaats cu nan bandera di 
Aruba den man na unda cu Cabesante di scol, Juffrouw Lai 
Ping a yama bon bini na Prome Minister. Despues a sigui cu 
e Himno di Aruba na unda tur mucha tawata duna e respet cu 
nos bandera merece. 


Prome Minister a comparti e historia breve di e gran lider 
y estadista di nos pais, Gilberto François 'Betico Croes' 
enfatisando cu Aruba ta recorda e balentia di un luchador 
incansabel cu a logra nos Status Aparte riba su fecha natal, 
25 di januari. 


Prome Minister a enfatisa riba e tema di e aña aki: 'Danki na 
Dje'. Danki na Betico, despues di lucha duro, entrante 1 di 
januari 1986, Aruba a logra Status Aparte. Betico a hiba un 
lucha sagrado pa nos libertad. Esaki ta nos ehempel pa sigui 
gara nos bandera y sigui lucha pa libertad di nos pueblo. 


Esaki ta e dicho di Betico cu e muchanan mas tin graba den 
nan mente: “Si mi cay na caminda, gara e bandera y sigui 
cu e lucha”. Cu esaki, Prome Minister a laga atras un bunita 
mensahe pa cada mucha, pa nan no laga nada stroba e soño 
di nan curason pero traha duro semper pa logra nan meta. 
Cada un ta un Betico, sea mucha homber of mucha muhe, e 
importante ta pa sigui studia bon pa un dia logra nan meta. 


Na final, un coro a presenta un cantica masha bunita y tur 
alumno di e scol a canta hunto lagando nan bos resona den 
melodia dushi. 


Prome Minister a gradici St.Rosa College pa un bunita mainta 
y alabes a invita tur pa asisti na e Manifestacion Cultural 
diabierna awo, 24 di januari di 7:00 pa 10:30 PM na Plaza 
Libertador G.F. Betico Croes. 

Prome Minister Evelyn Wever-Croes: 
En conexion cu siman di celebracion di Dia di Betico: 


COLEGIO LAURA WERNET PASKEL NA 
SANTA CRUZ CONTENTO CU BISHITA DI 
PROME MINISTER 








Colegio Laura Wernet Paskel na Santa Cruz tawata e ultimo 
scol cu a гісірі bishita di Prome Minister Evelyn Wever-Croes 
en conexion cu celebracion di Dia di Betico. E siman aki, siman 
di celebracion di e fecha natal di Gilberto François 'Betico 
Croes', Prome Minister a bishita un total di 8 scol den diferente 
bario na Aruba. Pa Prome Minister, e entusiasmo y e alegria 
di nos muchanan ta yene cu animo y energia positivo pa sigui 
traha pa nos pais. 


Juffrouw Eta Figaroa Geerman а ricibi Prome Minister па su 
yegada na unda cu tur klas ya tawata riba speelplaats cu 
nan bandera den man ta warda riba su yegada. Prome cu 
Prome Minister a drenta den klasnan 5 y 6, el a pasa saluda 
e muchanan y docentenan kendenan a dun'e un caloroso bon 
bini. 


Den klas di muchanan di klas 5 y 6, Prome Minister a conbersa 
riba e tema di e aña aki: 'Danki na Dje' enfatisando cu ta danki 
na Betico, danki na tur e sacrificionan cu el a haci pa logra 
realisa e soño di nos pueblo, Aruba a haya su Status Aparte na 
1986. Betico sin miedo a enfrenta tur reto y obstaculo pa asina 
cumpli cu e deseo di su pueblo. 





Esaki tawata tambe e conseho cu Prome Minister a laga tras 
pa cada mucha. Caba cu nan estudio. Haci tur nan esfuerso 
pa caba scol basico y sigui studia mas leu pa logra nan soño. 
Enfrenta tur reto sin miedo. Mescos cu Betico a enfreta Hulanda, 
Antia y tur cu a purba pone obstaculo den su caminda, sin 
miedo. Cada mucha, por logra cosnan grandi si nan haci tur 
nan esfuerso pa sin miedo logra nan meta. 


Presente tambe den klas tawata e klas di Scol Basico Cacique 
Macuarima cu recien a wordo kima. Colegio Laura Wernet 
Paskel a tuma nan den nan cas mientras cu nan scol ta wordo 
drecha mas pronto posibel. 


Prome Minister no a bandona e klas 6 sin cu e muchanan a 
pidi'e pa e firma e buki 'Danki na Dje'. 


Prome Minister a gradici tur mucha, tur maestro y Cabesante 
di Colegio Laura Wernet Paskel y a recorda nan riba e 
Manifestacion Cultural diabierna awo, 24 di januari di 7:00 
pa 10:30 PM na Plaza Libertador G.F. Betico Croes. Esaki ta 
tambe un invitacion pa henter pueblo di Aruba. 

J ARUBA 


IINISTER XIOMARA Ruiz-MADURO 


MINISTER di Finansa, Asuntonan Economico y Cultura 

MINISTER DI CULTURA: 
RIBA DIA DI BETICO - BAN SIGUI BIBA 
E LEGADO DI BETICO DI UNION Y 
DETERMINACION 





BIN CELEBRA 











Diasabra dia 25 di januari ta e fecha natal di Libertador Gilberto 
Frangois Betico Croes. Minister di Cultura ta subraya cu riba 
e fecha aki nos pueblo ta rindi homenahe na e lider politico 
cu Danki na Dje awe nos ta Pais Aruba. Un Dia Nacional pa 
nos recorda, celebra y mustra nos aprecio pa Betico Croes su 
logronan pa Pais Aruba y tambe pa sigui biba e legado di union 
y determinacion cu e gran lider aki a laga pa nos. 


Union 

Den e lucha pa Aruba por logra haya su Status Aparte den 
Reino Hulandes, Betico Croes a logra uni nos pueblo. E tabatin 
un vision - un Aruba liber- y ela sa di convence nos pueblo pa 
uni cune den su lucha. 

E gran lider aki a siña nos cu pa logra cosnan grandi pa Aruba 
bo mester uni. Cu union bo ta surpasa tur obstaculo y esaki ta 
un bon ehempel cu nos mester continua cune. 


Determinacion 

Un otro legado cu Nos Libertador a laga nos cune ta cu 
determinacion bo ta logra. E lucha pa Status Aparte no tabata 
facil y a conoce hopi sacrificio. Pero Betico no a perde speransa 
y a perservera. Cu su curashi y determinacion ela logra locual 
hopi a kere cu e isla chikito aki no tabata capaz di por a logra. 
Aruba tabatin un lider determina, cu tabatin su pueblo uni su 
tras cu tabata dune e forsa y curashi pa sigui cu su lucha. Su 
determinacion pa logra bienestar pa su pueblo di Aruba a yude 
cu ela logra e libertad pa nos nacion. 


Ban continua su bon ehempelnan 

E mandatario a enfatisa cu Betico Croes a demostra nos cu 
den union y determinacion ela surpasa tur reto y a logra cu 
Aruba ta un pais autonomo den Reino Hulandes. Ban sigui 
biba e legado di Nos Libertador di ta un pueblo uni y determina 
pa yuda Pais Aruba progresa. 

MINISTER XIOMARA MADURO A REUNI 
CU APFA 


























E siman aki Minister di Finansa a reuni cu APFA y a trata varios 
tema. Entre nan, e mandatario a wordo informa riba e situacion 
financiero di e instancia cu ta maneha e fondo di pensioen pa 
empleado publico di Gobierno. E fondo a recupera mas liher cu 
premira debi na inversionnan haci y den 2019 pa promer biaha 
ta surpasa e 100% di e cobertura necesario. Ta importante 
pa remarca cu si e fondo sigui den bon caminda esaki lo por 
crea suficiente reserva pa asina por bay over na indexa e 
pensioennan. Si ta asina cu e fondo por lo pronto no ta fuerte 
suficiente pa por wanta un un subida nominal di pensioen. 


Den cuadro di baha gasto di personal, Gobierno hunto cu 
АРҒА, ta haciendo un sondeo tambe pa wak con por logra 
pa e empleado publico por baha cu pensioen mas promer. A 
primera bista tin un grupo di 177 empleado publico cu ta bin na 
remarca. Minister Xiomara Maduro a trece dilanti cu gobierno 
ta trahando riba e condicionnan pa asina despues aserca e 
grupo aki cu un proposicion. 














Informacion di Gobierno transparente! 

MINISTER GLENBERT F. CROES 


MINISTER di Asunto Social y Labor 


SOCIAAL CRISIS PLAN TRAHANDO ARIBA E 
LEY DI CODIGO DI PROTECCION INFANTIL Y 
HUBENIL 


Sociaal Crisis Plan ta activo desde december di 2018 y ta conta 
awe cu un total di 22 socio entre sectornan; social, hudicial, 
salud y enseñansa, caminda un total di 38 proyecto ta wordo 
subsidia. Sociaal Crisis Plan ta un plan nacional cu e iniciativa 
pa traha cu instancianan den tur 4 sector caminda hunto ta 
colabora y traha preventivo, curativo y represivo den e cuadro 
di abuso di mucha. 








Un di e proyectonan grandi y primordial di Sociaal Crisis Plan 
ta pa introduci e ley di Codigo di Proteccion Infantil y Hubenil 
(Child Safety Code) cu ta wordo ehecuta door di Sue-Ann Ras 
como coordinador nacional di e codigo di proteccion infantil 
y hubenil. E ley di codigo di proteccion infantil y hubenil ta 
un plan nacional y cu sosten di Unicef Hulanda tin como 
meta pa proteha tur mucha y hoben entre 0 pa 18 aña riba 
un nivel profesional entre sectornan; social, hudicial, salud y 
enseñansa. 





E ley di codigo di proteccion infantil y hubenil ta cubri tur 
aspecto huridico pa asina tur profesional den e 4 sectornan por 
traha mas structural pa proteha e mucha di cualkier abuso y of 
situacion cu e por ta pasando aden. Tur 4 sector lo wordo guia 
y structura pa un lider di proyecto, caminda hunto nan lo forma 
e “taskforce” entre е sectornan cu ta carga e responsabilidad 
pa implementa e proceso di ehecucion di e codigo di proteccion 
infantil y hubenil segun e stapnan oficial ora ta trata di sospecho 
di casonan di abuso di mucha. 








Den un momento historico cu a tuma luga, 23 di januari 
2020, caminda despues di un trayecto largo di preparacion, e 
Procesmanager di Sociaal Crisis Plan cu ta alabes e director 
di Departamento di Asunto Social; sra. Glenda Hernandez 
a reuni cu Directie di Bureau Sostenemi, Volksgezondheid 
(DVG), Voogdijraad (DVR), Wetgeving en Juridische Zaken 
(DWJZ), Onderwijs, Opvoed Commissie y Signs Of Safety. 
Presente tambe tabata sr. Hendrik Tevreden di Parlamento y 
representantenan di Unicef Hulanda Stan van Haaren y Anne 
Kroon. A elabora y consulta ariba puntonan di desaroyonan y 
concepto pa locual ta trata e ley di codigo di proteccion infantil 
y hubenil. 

Sociaal Crisis Plan tin e mision pa finalisa e trayecto di e ley 
di codigo di proteccion infantil y hubenil pa asina Parlamento 
por trata esaki. E vision di Sociaal Crisis Plan ta pa elimina 
tur causa y preveni cualkier tipo di abuso di mucha pa asina 
tur mucha aki na Aruba por sinti su mes sigur. Y poco poco 
си e cambionan aki cu ta wordo апсга den nos leynan, nos 
cadena profesional por traha mas amplio pa asina brinda cada 
mucha e proteccion cu nan tin derecho ariba dje. E bienestar 
y siguridad di nos muchanan ta e responsabilidad di nos tur. 












































“ARUBA TA ETALANDO SU 
MES COMO UN LIDER, 
UN ISLA LIDER DEN 
ARENA POLITICA.” 


-GiLBERTO FRANCOIS “Betico” CROES 





Nos TIN Nos PrOPIO 
BANCO CENTRAL Y MONEDA 

EMBAHADOR DI REINO PA TRINIDAD & 
ТОВАСО DI BISHITA NA ARUBA 


Minister di Husticia mr. Andin Bikker conhuntamente cu 








Prome Minister Evelyn Wever Croes diahuebs mainta a reuni 
cu Embahador di Reino pa Trinidad & Tobago Sr. Raphael 
Varga kende recientemente a keda instala y esaki ta su 
prome bishita na Aruba. E reunion tabata conhuntamente cu 
ketenmanagers. Sr. Edwin Abath y Sra. Gina Lopez-Gnecco. 


Durante e encuentro a trata e topico Venezuela. 


PRESIDENTE DI CORTE COMUN EUNICE 
SALEH A BISHITA MINISTER DI HUSTICIA 
MR. ANDIN BIKKER 


Diamars Presidente di Corte comun pa Aruba, Corsou, St. 











Maarten, Boneiro, St. Eustatius y Saba mr. Eunice Saleh a 
haci un bishita di cortesia cerca Minister di Husticia mr. Andin 
Bikker. Durante e encuentro a papia riba varios tema di interes 
pa tanto Aruba y otro islanan den Reino. Minister Bikker a keda 


hopi contento cu bishita di mr. Eunice Saleh. 





Gabinete Wever-Croes 




















p— 

“ 
E FELICIDAD CU MI TA DESEA 
PA MI PROPIO YIUNAN, 
ç TA E FELICIDAD CU MI TA DESEA 
- 724 
РА НЕМТЕК PUEBLO DI ARUBA. GOBIERNO DI 


27 






-GILBERTO FRANCOIS “Betico” CROES 


DANKI 
NA DJE 


Nos TIN NOS PROPIO GOBIERNO 
Y PARLAMENTO 








“SIMI CAY МА CAMINDA, 
GARA E BANDERA SA 
Y SIGUI CU E LUCHA! ” GOBIERNO DI 


-GILBERTO FRANCOIS “Betico” CROES 


DANKI 





Nos TIN STATUS APARTE 

DIP/D0W/DLV KIER ANUNCIA CU 
TRABOUNAN DI CONSTRUCCION/ 
RENOBACION LO INICIA DIALUNA AWO DEN 


E EDIFICIO DI INFRA 


En conexion cu varios trabou di construccion/renobacion cu 
ta bay tuma lugar den e edificio di infra, departamento di DIP/ 
DOWI DLV kier informa cu entrante dialuna awo 27 di Januari, 
2020 trabounan lo inicia, y lo tin un duracion alredor di 3 luna 
pa completa full e trabou. Importante pa menciona den e 
inicio, cu e trabounan lo NO perhudica servicionan cu nos ta 
brinda pa nos clientenan, pero espacio den e luga lo ta limita, 
tumando na cuenta cu e prome fase di construccion lo inicia 
den e entrada principal di nos edificio. 


Den transcurso di e simannan venidero, DIP/DOWIDLV lo 
percura pa keda informa nos clientenan di e desaroyonan 
си lo bay tuma luga rondona di е construccion. Nos meta ta 
pa optimalisa nos servicio na balie, brinda un atencion mas 
directo y eficiente pa nos clientenan, introduccion di e fase di 
digitalisacion y automatisacion, proceso pa track documento y 
mucho mas. 


Di antemano, nos kier a pidi un disculpa enorme pa e 
inconveniencia cu ta bay presenta durante e fase di 
construccion, pero alaves pidiendo comprencion y yamando 
danki pa e cooperacion di awo caba di cada cliente cu lo bishita 
nos edificio di infra. 

MINISTER DI CULTURA TA EXTENDE UN 
INVITACION CORDIAL NA TUR ESNAN CU TA 
STIMA ARUBA МА МО A NACE AKI МАМ 


Pa asisti na e Manisfestacion Cultural y Ceremonia Protocolar 
dia 24 y 25 di januari 2020 


Minister di Cultura a extende un invitacion cordial na tur esnan 
cu a bin biba na Pais Aruba, cu a haci Aruba nan hogar, ta 
labora y ta contribui na desaroyo di Pais Aruba, pa asisti na e 
Manisfestacion Cultural y Ceremonia Protocolar en conexion 
си celebracion di fecha natalicio di Libertador Gilberto François 
Betico Croes. 


E mandatario a enfatisa cu Betico a siña nos tambe cu un 
Arubiano ta esun cu tin amor pa Aruba y cu Aruba ta den su 
mente y curason. E dignatario ta extende un invitacion na tur 
esnan cu ta biba na Aruba y по a nace na Aruba pero ta stima 
Aruba pa asisti na e Manisfestacion Cultural diabierna dia 24 di 
januari pa 7'or di anochi te 10.30 di anochi na Plaza Libertador 
G.F. Betico Croes, durante cual lo tin un bunita concierto di 
Grupo di Betico. Durante e anochi aki tambe lo tin un feria 
culinario di Aruba y benta di productonan artesanal. 





BIN CELEBRA 
DIA DI BETICO 


DaAnkI NA 
DJE 





Betico su legado y su enseñansa te awe a keda presente. Ta 
importante pa tur cuidadano di Aruba conoce nos historia, cu 
ta Danki na Libertador Betico Croes Aruba a logra su Status 
Aparte den Reino Hulandes. Ta danki na su sacrificionan cu 
a awe nos ta un Pais cu por habri brasa pa tur esnan cu bon 
boluntad cu kier haci Aruba nan hogar y contribui na progreso 
di Aruba. 


E mandatario a extende un invitacion cordial na tur esnan cu 
ta stima Aruba ma no a nace akinan, pa ta presente tambe 
riba e fecha natalicio di Libertador Betico Croes diasabra dia 
25 di januari pa 9or di mainta te 11'or di mainta pa presencia 
e Ceremonia Protocolar. E Minister di Cultura a subraya pa 
ban bin hunto y asina gradici cu Danki na Dje — Nos Libertador 
Gilberto François Betico Croes — awe nos tin Pais Aruba y pa 
hunto nos sigui contribui na progreso di Pais Aruba. 


Den nomber di Gobierno di Aruba, 
Minister di Finansa, Asuntonan Economico y Cultura 
mr. Xiomara J. Maduro 
hunto cu Comision Celebracion Dianan Nacional 


Tin e placer di invita bo pa b lebra 


Dia di Betico 


MANIFESTACION CULTURAL 
Fecha: Diabierna, 24 di januari 2020 
Orario:7.00 pm - 10.30 pm 


For di 6:30 pm lo tin presentacion di nos artista local 
Omor K lin 


Concierto Grupo di Be! 
Boco Dushi | Mercoc 


| Cuminda crioyo 
Ji benta di artesania 


CEREMONIA PROTOCOLAR 
Fecha: Diasabra 25 di januari 20: 
Orario: 9.00 am - 11.00 am 
Coro: Muchanan Sabi 


Luga: Plaza Libertador G.F. Betico Croes 

Celebrando y conmemorando bida, 
lucha y memoria di nos gran estadista 
Gilberto François (Betico) Croes 


[ais Para 


MINISTER DI TRANSPORTE, 
COMUNICACION Y SECTOR PRIMARIO 

SIMAN DI 


RESUMEN DI SIMAN DI 
GABINETE WEVER-CROES 


CELEBRACION NATALICIO DI 
GILBERTO FRANCOIS (BETICO) CROES 


Памкі NA 


JANUARI 2020 [12 - 19 


















Premier Evelyn Wever-Croes a reuni cu Minister Raymond 
Knops encarga cu asuntonan di Reino. Premier Wever-Croes 
a expresa cu e tabata un bon reunion den cual a toca varios 
tema financiero. Ambos mandatario a expresa despues di 
reunion cu Aruba no ta caminda cu nos mester ta ainda pero 
nos ta riba e bon caminda. 


Hunto cu Minister Knops di asuntonan di Reino, Premier Evelyn 
Wever-Croes a bishita Fundacion Hende Muher den Dificultad 
cu ta haci un labor enorme den yuda hende muhe y hende 
homber den dificultad. Y awor danki na e fondo di Hulanda, lo 
por expande e capacidad. Minister Knops a keda impresiona 
cu e trabounan di e Fundacion. 


Premier Evelyn Wever-Croes hunto cu Minister Raymond Knops 
a bishita Imsan. Premier Wever-Croes a keda impreciona cu 
nan facilidadnan y ekiponan nobo. “Mi ta sinti cu awor si nos 
ta tumando pasonan grandi pa mehora e cuido di salud. Nos 
no ta ainda caminda cu nos mester ta pero nos ta riba e bon 
caminda”. 


Den e caso tristo di destruccion na Scol Cacique Macuarima 
Premier Evelyn Wever-Croes a bishita e scol pa duna sosten 
na cabesante Rachelle Croes, e ekipo di maestronan, na 
comision di mayor y alumnonan. “Locual cu a pasa ta hopi 
tristo y nos ta condena esaki. Nos lo percura pa e scol surpasa 
esaki y sali mas fuerte di dje”, Premier a duna di conoce. 





Diaranson ultimo Sint Dominicus College a cumpli 105 aña 
di existencia. Premier Evelyn Wever-Croes a asisiti na e 
celebracion cu a inicia cu un bunita Santo Sacrificio di misa 
y a continua cu un receptie na school. Pabien na Dominicus 
College. 


Gobernador sr. Alfonso Boekhoudt a ofrece un recepcion di 
aña nobo y a enfoca den su discurso pa como comunidad 
nos no conforma nos mes cu cosnan di custumber, pero si 
enfoca pa prepara nos siguiente generacionnan pa e retonan 
di futuro. Premier Evelyn Wever-Croes y coleganan a asisti na 
e recepcion. 


Siman pasa Premier a invita tur e reinanan cu a representa 
Aruba dignamente den exterior aña pasa. Cada un ta un 
embahador di Aruba y a sa di representa nos pais y den nomber 
di Gobierno di Aruba Premier a gradici nan pa promove Aruba 
den exterior 


Finalisando e siman, Premier a asisti na e SKOA Expo, un 
tremendo evento den cual tur 46 scol di SKOA a reuni. Nan 
a decora nan stand cada un na forma unico pa asina por 
brinda informacion na tur mayor. E docentenan ta sumamente 
entusiasma y ta demostra un pasion y amor grandi pa 
enseñansa y pa nos muchanan. Pabien SKOA cu e iniciativa 
aki. 

Continuacion Resumen di Siman 


Minister di Turismo a informa cu turismo na Aruba ta pasando 
den sumiho momentonan den historia di nos pais. Aña 2018 рог 
a wordo considera un di e miho añanan caminda tur indicador 
a demostra un crecemento. Aña 2019 no tawata diferente y 
ta aun un miho aña cu aña 2018. E indicadornan hotelero a 
demostra un otro aña record pa loke ta trata performance di 
hotelnan. 

+ Grado di ocupacion a aumenta 0.99 

+ Average daily rate a crece 6.2% 

+» RevPar a conoce aumento di 7.5% 

Tur esaki ta crecemento riba crecemento di aña 2018. 


A lansa un programa di certificacion nobo pa negoshinan 
cu ta brinda servicio y productonan di calidad. Ministerio di 
Turismo ya pa varios tempo tin como obhetivo pa focus riba 
bishitantenan cu un entranda anual di 150 mil dollar bay ariba. 
Quality Seal lo tin como obhetivo pa reconoce negoshinan 
local cu den un manera consistente ta brindando servicionan 
of productonan unico y di calidad halto. E tool aki lo encurasha 
negoshinan, especialmente esnan den e sector di horeca pa 
uza “best business practices”. Den e manera aki negoshinan 
di calidad lo haya nan reconocimento mereci y asina tambe lo 
por wordo identifica pa e turista como un “high service, high 
quality” business. E meta ta cu pronto local y turista lo por 
cana rond y mira si un negoshi of instancia tin su “quality seal 
bisando cu nan a pasa tur e check items nan riba calidad di 
producto y servicio brinda na nos turismo. 


Dialuna Minister Dangui Oduber a confirma e salida di Ezzard 
Cilie. Minister a informa hunta di supervision for di juni 2019 cu 
mester cuminsa busca un remplasante mirando cu su contract 
ta bay termina na December 2019. For di masha tempo e 
situacion na hospital no ta esun di miho y esaki tin di haber 
cu e maneho di hospital y tambe e supervision cu tabata tin. 
Minister Dangui Oduber ta convenci cu un era nobo lo cuminsa 
na hospital caminda lo cuminsa atende cu problemanan cu tin 
y trece cambio den maneho pa mehora servicio. Hospital tin 
tur e potencial pa bira un tremendo hospital y cu e cambionan 
na caminda lo bay cumpli cu esaki tambe! 


Siman anterior a cera cu un reunion importante diabierna 
atardi entre Ministernan Glenbert Croes y Andin Bikker cu 
stakeholders di veld social - hudicial pa loke ta trata negligencia 
di mucha durante Carnaval. 

Durante e reunion e team di Sociaal Crisisplan a presenta un 
plan mediatico con pa bay crea e consciencia di responsabilidad 
cerca cada mayor pa cu cuido y proteccion di cada mucha cu 
ta un derecho universal adkeri cu e tratadonan ratifica pa Pais 
Aruba. 

Dialuna durante Rueda di Prensa e plan mediatico a keda 
presenta na prensa y comunidad di Aruba. E plan a haya apoyo 
di e veld social como tambe di prensa pa hunto nos crea un 
plataforma nacional di responsabilisacion cu e mayor tin pa cu 
su yiu. “Вап Cuida nos Muchanan den Carnaval' ta nomber di 
e campaña cu lo ser hiba. 


Minister Glenbert Croes a reuni cu Sindicato di Polis riba algun 
punto di preocupacion laboral cu nan tabatin. Reunion a bay 
den bon ambiente. 


Minister Glenbert Croes un biaha mas a haci un yamada na 
tur hoben cu kier rehace nan bida, pa join Formacion Social. 
Hobennan cu diploma di MAVO awo tambe por inscribi 
specialmente si nan ta interesa pa join Arumil despues. Pa 
inscribi yama Jessica Ras na +297 569 1586 


Minister Glenbert Croes a reuni cu GM di Aeropuerto riba 
oportunidadnan laboral cu ta bay presenta. Un reunion cu a 
bay den bon ambiente y comprension mutuo pa oportunidad 
pa nos hendenan local por haya trabou. 


E titular di Asunto Social conhuntamente cu Minister 
Presidente y Minister di Husticia a reuni cu representantenan 
di Commandeur Pieter Boerschool pa e problemanan social 
cu ta lantando cabes pa cual nan ta pidi pa ayudo. E reunion 
lo continua. 


Ta claro si cu Sociaal Crisisplan ta creando e consciencia y ta 
haciendo tur hende atento riba siguridad di nos criaturanan. 


Minister di Enseñansa a cuminsa e siman cu apertura simbolico 
di e prome scol virtual na Biblioteca Nacional cu apoyo di 
Gobierno. Minister di Enseñansa a firma un MOU cu K12, e 
scol online mas grandi na Merca. Diferente stakeholders a 
reuni cu K12 cu ta interesa pa introduci online schooling den e 
sistema di Aruba. 


Minister di Enseñansa a presenta e trainers di Hulanda tocante 
digiboards Prowise na diferente stakeholders, entre otro scol 
di Polis tambe ta interesa. 


Minister di Enseñansa a inspecciona e JFK Centre den cuadro 
di e preparacionnan pa muda tur departamento di enseñansa 
den e proximo simannan. 


Acera e siman cu bishita di Minister di Enseñansa na ExpoSkoa, 
cu tabata un exito mirando e cantidad di bishitantenan. 


Minister di Husticia mr. Andin Bikker dialuna tabata den 
conferencia di prensa di Gobierno. Relaciona cu e melding 
di menasa di posibel tiramento na scol y e candela na scol 
Cacique Macuarima, Minister Bikker a anuncia cu lo amplia 
e Task Force di experto pa siguridad pro-activo su tarea, pa 
inclui scolnan. Asina lo bay evalua kico ya tin instala pa cu 
siguridad y mehora of optimalisa esaki. E Task Force lo bay 
reuni cu sector di joyerianan, casinonan, hotelnan, banconan 
y awor tambe cu scolnan, pa amplia siguridad. Lo bay instala 
sistemanan di alarma, entre otro pa candela, pero tambe pa 
medio di cual por djis primi un boton y notifica Polis ora di un 
emergencia, pa asina haya asistencia mesora. 

Continuacion Resumen di Siman 


Durante siman Minister Bikkertabata den cumbre di Ministernan 
di Husticia di Reino, ‘Justitieel Vierpartijenoverleg' na Corsou. 
Varios punto di agenda cu a wordo proponi pa Minister di 
Husticia di Aruba a haya sosten den e puntonan acorda 
(“Besluitenlijst'). Asina por menciona cu e punto di agenda 
pa institui un grupo di trabou pa explora cooperacion riba e 
tereno di 'Restorative Jusitice' ('herstelrecht') a haya sosten. 
Restorative justice ta regarda programanan dirigi na restaura 
e daño causa na victimanan di crimen, pa medio di resolucion 
alternativo y ta yuda promove e rehabilitacion y re integracion 
di un hoben cu a comete un hecho castigabel. 

A base di proposicion di Minister Bikker, hunto cu Minister 
Raymond Knops di Hulanda, a sigui e recomendacion di e 
Interparlementair Koninkrijksoverleg ('IPKO') pa institui un Task 
Force cu lo bay inventarisa y bin cu recomendacionnan pa cue 
circunstancianan di detencion den e institutonan penitenciario. 
Manera conoci Minister Bikker ta avansando riba e plan pa 
yega na un KIA nobo y su persona y e JVO siguramente a 
aprecia cu den cuadro di IPKO a duna atencion na e tema con 
lo por mehora e institutonan penitenciario. 

Un otro proposicion di Minister Bikker pa por structura y amplia 
e cooperacion pa cu vehiculonan y material specialisa pa 
Cuerpo Policial, Brandweer, CEA y BOT/K9 cu tambe a haya 
sosten amplio. 


A base di proposicion di agenda di Minister Bikker ademas 
a toca e tema di asilo pa loke ta regarda maneho y leynan, 
caminda cu Minister Bikker a comparti e pasonan cu Aruba a 
tuma гіра e tereno aki, entre nan introduccion di un ley поро (АВ 
2019 no. 40) cu ta regarda un procedura moderno y efectivo 
pa atende cu peticionnan di asilo, cual a pone cu peticionnan 
pa asilo na frontera a baha substancialmente. A base di un 
otro proposicion di e delegacion di Aruba, JVO a dicidi pa pidi 
e College van Korpschefs explora e posibilidad di cooperacion 
riba tereno di training y cursonan, conhuntamente cu Dienst 
Speciale Interventies. Ademas a base di un otro proposicion di 
e delegacion di Aruba, JVO a pidi e directornan di e institutonan 
penitenciario pa explora cooperacion riba tereno di institucion 
di programanan pa detenidonan cu bin na remarca, por sigui 
cursonan pa prepara nan pa re integra den comunidad ora nan 
caba di sinta nan castigo y asina evita cu nan ta cay bek den 
criminalidad. 

E delegacion di Aruba tambe a haya hopi elogio pa e plan 
delinea conhuntamente cu Fundacion Respaldo pa bay ofrece 
cuido medico specialisa (‘forensische zorg’). Finalmente е 
delegacion di Aruba a amplia riba e leynan pa introduci ESTA 
(Electronic System for Travel Authorisation'), APIS (Advanced 
Passenger Information System’) у PNR (Passenger Name 
Record’). Pues un Cumbre di Ministernan di Husticia di Reino 
sumamente exitoso. 





Durante conferencia di prensa Minister di Finansa a anuncia 
cu a prolonga e fecha di pago di number di auto pa e prome 
mita di aña pa 28 di februari. E fechanan pa pago di number 
di auto ta ancra den un Ley for di aña 2016 cu a drenta na 
vigor na aña 2017. Ta asina cu tur usuario cu tin un vehiculo 
di motor tin e deber di paga e impuesto aki pa por haci uzo di 
e vehiculo. DIMP ta ofrece e posibilidad pa haci e pago online 
y bo no mester para den rij mas pa busca bo comprobante. 
Awor bo por manda un email na impuesto.aw cu bo nomber, 
persoonsnummer, number di auto y un snapshot di bo pago 


y DIMP lo email bo e comprobante. DIMP ta habri riba tur 
diasabra cuminsando dia 18 di januari te fin di februari di 8ог 
di mainta pa 2or di merdia pa atende tur pago di impuesto. Un 
recordatorio pa tur usuario di un vehiculo paga number di auto 
prome cu 28 di februari 2020. 


E siman aki Minister di Finansa a reuni cu APFA y a trata varios 
tema. Entre nan, e mandatario a wordo informa riba e situacion 
financiero di e instancia cu ta maneha e fondo di репвіоеп pa 
empleado publico di Gobierno. E fondo a recupera mas lihe cu 
premira debi na inversionnan haci y den 2019 pa prome biaha 
ta surpasa e 100% di e cobertura necesario. Ta importante 
pa remarca cu si e fondo sigui den bon caminda esaki lo por 
crea suficiente reserva pa asina por bay over na indexa e 
pensioennan. Si ta asina cu e fondo por lo pronto no ta fuerte 
suficiente pa por wanta un subida nominal di pensioen. Den 
cuadro di baha gasto di personal, Gobierno hunto cu APFA, ta 
haciendo un sondeo tambe pa wak con por logra pa e empleado 
publico por baha cu репвіоеп mas prome. A primera bista tin un 
grupo di 177 empleado publico cu ta bin na remarca. Gobierno 
ta trahando riba e condicionnan pa asina despues acerca e 
grupo aki cu un propocicion. 


Minister Maduro a reuni cu Camara di Comercio riba diferente 
asunto cu ta concerni comercio na Pais Aruba. Entre nan, a 
papia riba e ley pa introduci Buki 2 pa e Codigo Civil di Aruba 
cu reglanan pa comercio cu pronto lo ser trata pa Parlamento. 
E mandatario a brinda informacion tambe riba e status di e 
Reforma Fiscal su fase 2. Tambe a brinda informacion riba e 
trabounan cu Gobierno ta haciendo pa atende cu gastonan di 
personal cual ta un di e gastonan mas grandi di gobernacion. 
E tabata un bon reunion den cual a intercambia idea pa asina 
por mehora e clima pa haci negoshi na Aruba. 


Diasabra anochi Minister di Cultura tabata presente na 'Honor 
to Connor Steelpan Extravaganza dilanti Charlie's bar па 
San Nicolas na unda tur presente por a disfruta di e musica di 
steelband di The Aruba Invaders Steel Orchestra. E tabata e 
secundo edicion di e bunita evento na honor di e fecha natalicio 
di e pionero, maestro, trahado y tuner di steelpan, sr Edgar 
Connor den felis memoria. Minister Maduro ta gradeci famia 
Connor cu ta tene e tradicion y arte di tocamento di steelpan 
bibo den nos cultura di Aruba. 


Diasabra anochi Minister Maduro di Cultura tabata presente 
na Aruba Carnival Entertainment Center na San Nicolaas 
pa e Eleccion di Reina Infantil, Hubenil, Señora Carnaval y 
Reina Grandi di Aruba su Carnaval 66. E anochi aki Aruba a 
conoce su Reina Infantil den persona di Jo-Amy Morcillo. Na 
Minister Maduro a toca e honor pa corona nos Reina Hubenil 
pa Aruba su Carnaval 66 srta. Alysa Simon. Señora Carnaval 
a keda den persona di sra. Neiffy Kock-Sierra y nos Reina di 
Aruba su Carnaval 66 a bira srta. Rudyanne Lejuez. Minister 
Maduro ta manda un caluroso pabien na tur e ganadonan y 
ta felicita e demas participantenan pa Reina Infantil Khloé 
Dabian y Yoennis Daiz Marin, Reina Hubenil Tychessa Melo 
y Jayleen Croes, Señora Carnaval Jolanda Salas y Reina 
Grandi Richinella Henriquez y Josyliane Martinus cu nan 
bunita presentacion. Danki pa engrandece Aruba su Carnaval 
cu boso mensahenan positivo den discurso y show. Disfruta di 
boso reinado den Carnaval 66. 

